Horský bicykel je určený najmä na jazdu v ťažkom teréne, na chodníkoch s mnohými nerovnosťami alebo v blate. Je teda celkovo robustnejší, rám aj pneumatiky masívnejšie a často sa pýšia celoodpruženým prevedením.
Trekingovým bicyklom sa niekedy hovorí krosové, ide teda o rovnaký typ bicyklov. V porovnaní s horskými sú o niečo ľahšie, ich rámy sú užšie, avšak stále nie tak subtílne ako cestné varianty. Ich doménou je univerzálnosť, najlepšie teda poslúžia jazdcom, ktorí striedajú spevnené a nespevnené cesty.